Hotel Petsylvania

Rezervacija usluga u hotelu za kućne ljubimce

Predlog projekta

Verzija 1.0

Pregled izmena

|  |  |  |  |
| --- | --- | --- | --- |
| **Datum** | **Verzija** | **Opis** | **Autor** |
| 06.03.2021 | 1.0 | Inicijalna verzija | Tea Mitić, Dimitrije Mitić, Milja Pejčić |
| 26.06.2021 | 2.0 | Konačna verzija | Tea Mitić, Dimitrije Mitić, Milja Pejčić |
|  |  |  |  |
|  |  |  |  |

Sadržaj

1. Cilj dokumenta 4

2. Opseg dokumenta 4

3. Lična karta projekta 4

4. Tema i svrha projekta 4

5. Opis projekta 4

6. Znanja i veštine potrebne za izradu projekta 4

7. Cilj i motivacija tima 4

8. Vođa tima 5

9. Komunikacija 5

10. Planiranje vremena 5

Predlog projekta

# Cilj dokumenta

Cilj dokumenta je definisanje projektnog zadatka i formiranje tima za razvoj Web aplikacije za rezervaciju usluga u hotelu za kućne ljubimce.

# Opseg dokumenta

Dokument opisuje temu i osnovne karakteristike projekta, motivaciju i potrebna znanja za njegovu izradu, motivaciju i osobine članove tima, komunikaciju među njima i vreme potrebno za izradu projekta.

# Lična karta projekta

|  |  |
| --- | --- |
| Naziv projekta | Hotel Petsylvania |
| Naziv tima | 101 Dalmatinac |
| Članovi tima | Dimitrije Mitić 17269 [vođa tima]  Tea Mitić 17274  Milja Pejčić 17329 |
| Problem je | Rezervacija usluga u hotelima za kućne ljubimce se svodi na usmene dogovore (telefonski poziv ili lični odlazak u hotel).  Organizacija u sklopu hotela se zasniva na ručnom beleženju zakazanih termina. |
| Pogađa | Vlasnike kućnih ljubimaca i radnike hotela. |
| Posledice su | Neefikasna rezervacija - obaveza radnika da uvek budu na raspolaganju za rezervisanje i prisutnost čestih grešaka radnika prilikom zapisivanja podnetih rezervacija.  Primoranost nepotrebnog fizičkog kontakta radnika hotela i mušterije radi rezervisanja. |
| Uspešno rešenje će | Omogućiti laku rezervaciju na daljinu.  Rasteretiti radnike hotela i olakšati rezervisanje mušterijama. |
| Proizvod je namenjen | Mušterijama koji žele da koriste usluge hotela.  Hotelu koji pruža različite usluge za kućne ljubimce. |
| Koji | Obezbeđuje rezervaciju usluga različitih tretmana (šišanje, kupanje, dresura) i mesta za čuvanje kućnih ljubimaca. |
| Proizvod je | Web aplikacija |
| Koja | Štedi vreme hotelskim radnicima i mušterijama.  Omogućava lako i intuitivno rezervisanje željenih usluga. |
| Za razliku od | Neefikasnog sistema za rezervisanje u hotelima koji pružaju različite usluge za kućne ljubimce |
| Naš proizvod će | Omogućiti lakše rezervisanje usluga u hotelu i olakšati raspodelu posla među radnicima, kao i centralizovano vođenje evidencije o rezervacijama. |

# Opis projekta

Cilj ovog projekta je kreiranje aplikacije koja će svojim prijavljenim korisnicima omogućiti da na lak način koriste sve raspoložive usluge koje pruža hotel za kućne ljubimce, kao i prikaz tih zahtevanih usluga svim radnicima hotela.

Aplikacija koja predstavlja proizvod ovog projekta omogućava vlasnicima kućnih ljubimaca da vrše rezervacije datih usluga hotela, što uključuje samo čuvanje ljubimaca kao i posebne tretmane (kupanje, šišanje…). Aplikacija takođe omogućava mušterijama da budu upućeni o promeni statusa njihovih zahteva i rezervacija, kao i uvid u stanje njihovih kućnih ljubimaca pomoću pristiglih notifikacija koje šalje radnik hotela. Iz ugla radnika hotela, aplikacija im pruža bolju preglednost i kontrolu izvršenja pristiglih zahteva i rezervacija, kao i njihovo prihvatanje za obradu tih istih zahteva od strane vlasnika kućnih ljubimaca (mušterija). Administratoru ove aplikacije omogućeno je da dodaje ili menja neke parametre aplikacije.

Realizacija navedenih funkcionalnosti je planirana u vidu Web aplikacije koja bi imala mogućnost prijave svih tipova korisnika (mušterija, radnika i administratora) i da obezbedi adekvatan korisnički interfejs u skladu sa potrebama korisnika.

Glavne karakteristike proizvoda:

* Kreiranje rezervacije ili zahteva usluga hotela koji će biti dodati listi pristiglih, neobrađenih zahteva,
* Mogućnost informisanja mušterija o hotelu i uslugama,
* Ocenjivanje kvaliteta usluga hotela,
* Prikaz važnih obaveštenja u vezi hotela,
* Uvid u izvršene tretmane nad kućnim ljubimcima koje su vlasnici doveli,
* Prikaz cenovnika svih usluga, kao i automatsko računanje ukupne cene izabranih usluga,
* Online pristup uslugama hotela.

# Znanja i veštine potrebne za izradu projekta

Za izradu ovog projekta potrebno je znati tehnike za razvoj Web aplikacija.

Dimitrije Mitić poseduje solidno znanje programskog jezika C#, C++ i Java. Takođe poseduje osnovno znanje za rad sa bazama podataka.

Tea Mitić dobro poznaje koncepte programskih jezika C#, C++ i Java.

Milja Pejčić ima iskustva u radu sa programskim jezicima C#, C++ i Java i poseduje osnovno znanje u razvoju Web aplikacija.

Za izradu projekta je potrebno savladati određene tehnologije sa kojima se članovi tima još nisu susreli, što predstavlja rizik u vidu utroška vremena na učenju samih tehnologija za razvoj Web aplikacija.

# Cilj i motivacija tima

Članovi tima žele da usavrše nove tehnologije i prošire svoje znanje kod kreiranja Web aplikacija.

Ciljevi članova tima:

* Milja Pejčić – sticanje iskustva u radu sa timom radi poboljšanja efikasnosti rada u poslovnom okruženju
* Dimitrije Mitić – izradom ovog projekta član želi da se osposobi za izradu ličnih projekata koje ima u planu
* Tea Mitić – sticanje iskustva za rad na projektu radi budućih planova za razvoj karijere

Osobine članova tima (tip ličnosti):

* Dimitrije Mitić – ličnost koja se sama motiviše
* Tea Mitić – ličnost koja je motivisana zadatkom
* Milja Pejčić – ličnost koja je motivisana komunikacijom

# Vođa tima

Vođa tima je izabran na osnovu svojih sposobnosti komunikacije i snalažljivosti. Takođe, poseduje određeni nivo znanja iz baza podataka i dovoljno iskustvo za razvijanje korisničkog interfejsa.

# Komunikacija

Komunikacija će se obavljati u vidu sastanaka uživo, kao i online preko Skype platforme.

Jednom nedeljno će se održavati sastanak u vidu revizije onoga što je do tada urađeno i formiraće se plan za dalji rad.

Vođa tima će imati oformljen dokument koji će se dopunjavati na svakom sastanku o svim odlukama koje su donesene za nastavak rada na Web aplikaciji.

Podaci će biti razmenjeni preko Bitbucket-a i Google Drive-a.

# Planiranje vremena

Nedeljno će tim potrošiti od 2 do 3 sata radi neophodnih sastanaka, dok se planira da će svako od članova tima raditi od 7 do 10 sati nedeljno na izradi projekta.

Usled neplaniranih odsustva članova tima, sastanci će biti pomerani i podela rada će biti adekvatno raspodeljena.

Ukupan broj sati rada na izradi projekta se procenjuje na 120 sati.